Dina Rubina

Dina Ilyinichna Rubina ( 1953-yil 19-sentabrda tugʻilgan, Toshkent, Oʻzbekiston SSR ) — rus yozuvchisi, muharrir, kinossenariychi.

O‘zbekiston SSR Yozuvchilar uyushmasi (1978), SSSR Yozuvchilar uyushmasi (1979) , Хalqaro PEN-klubi, Isroil rusiyzabon yozuvchilar uyushmasi (1990) a’zosi.

 Biografiyasi 
U 1953-yil 19-sentabrda Toshkentda rassom Ilya Davidovich Rubin (tug‘ilgan joyi Xarkov) va tarix fani o‘qituvchisi Rita Aleksandrovna Rubina (Jukovda tug‘ilgan, asli poltavalik) oilasida tug‘iladi.. Onasi o‘n yetti yoshida urush yillarida Toshkentga evakuasiya qilinadi, otasi demobilizasiyadan so‘ng frontdan qaytib, ota-onasi bilan Toshkentga keladi. Uning ota-onasi amerikalik kino aktrisasi va 1940-yillarning Gollivud yulduzi Dina Durbin ixlosmandi bo‘lganliklari uchun qizlarini ismini shu nom bilan atashgan .

Rubina Toshkent konservatoriyasi qoshidagi V.A.Uspenskiy nomidagi ixtisoslashtirilgan musiqa maktabini tamomlaydi. Keyinchalik maktab taassurotlari “Musiqa saboqlari” roman va hikoyalar to‘plamiga kiritiladi.

1977-yilda Rubina Toshkent konservatoriyasini tamomlab, Toshkentdagi Madaniyat institutida dars berdi. Uning “Ko‘chaning quyoshli tarafida” romanidagi qahramonlar syujeti va hayoti 1940-1960 yillardagi Toshkent taassurotlari bilan chambarchas bog‘liq.

Dinaning o‘smirlik chog‘ida yozgan asarlari "Yoshlar" jurnali sahifalarida chop etiladi. O‘n yetti yoshli yozuvchining jurnalda bosilgan ilk hikoyasi “Bezovta tabiat” bo‘lib, 1971-yilda jurnalning “Yashil portfel” bo‘limida chiqadi. Dina Rubinani mashhurlikka yetaklagan “Qachon qor yog‘adi” hikoyasi 1977-yilda nashr etadi. Unda qiz o‘z muhabbatini o‘limdan xavfli operasiya arafasida uchratadi. Ushbu asar asosida film ham suratga olinadi hamda televideniye va radio spektakli sahnalashtiriladi, ko‘p yillar davomida uning p’yesasi Moskva Yosh tomoshabinlar teatri sahnasida namoyish etiladi . Xuddi shu yili, 24 yoshida u O‘zbekiston SSR Yozuvchilar uyushmasiga a’zo bo‘ladi – o‘sha paytda mamlakatdagi bunday tashkilotlarning eng yosh a’zosi edi. 1979-yilda u SSSR Yozuvchilar uyushmasi a’zosi bo‘ladi. 

Ertaga, odatdagidek" hikoyasi asosida "Bizning nabiramiz milisiyada ishlaydi" filmining suratga olish maydonchasida Rubina ikkinchi eri bilan tanishadi va u bilan Moskvaga jo‘naydi. Lekin film omadsizlikka yuz tutadi. Shundan keyin Dina Rubina o‘zining "Kamera bosadi" eng yaxshi asarlaridan birini yozadi. Yozuvchi 1990-yil oxirida Isroilga doimiy yashash uchun ketgunga qadar Moskvada yashab, ijod qiladi. 

Isroilga ko‘chib kelgach, u rus tilidagi "Bizning mamlakat" haftalik gazetasining "Juma" adabiy ruknida adabiy muharrir bo‘lib ishlaydi.

Bu yillarda Rubinaning asarlari Rossiyaning "Новый мир", "Знамя", " Xalqlar do'stligi "  jurnallarida chop etila boshladi. 

U 2001—2003-yillarda u Moskvada Yahudiy agentligi (Soxnut) madaniy dasturlari boshlig‘i bo‘lib faoliyat yuritadi 

Uzoq vaqt davomida Dina Rubina o‘zining ba’zi asarlarida tasvirlangan Maale Adumim shahrida yashagan. Hozirda Mevaseret-Sion shahrida istiqomat qiladi.

Rubina 2013-yilda bo‘lib o‘tgan "Total diktant" ning uch xil varianti muallifi bo‘ladi .

2014-yil 3-4 oktyabr kunlari u “Karenina. Jonli nashr” sahnalashtirilgan onlayn-o‘qishlarida ishtirok etadi.  .

 Oilasi 
Birinchi turmushidan (1973—1978-yillarda) — o‘g‘li Dmitriy (1976-yilda tug‘ilgan).  

Ikkinchi turmush o‘rtog‘i (1984-yilda) — rassom Boris Karafelov, uning asarlarining doimiy musavviri. Qizi - Yeva Gassner (1986-yilda tug‘ilgan).

Opasi — Vera Rubina, Bostondagi skripkachi va musiqa o‘qituvchisi.   .

 Adabiy mukofotlar 

 XX asrning 70-yillari oxirida Toshkent shahrida shoir Rudolf Barinskiy bilan birgalikda o‘zbek xalq ertaklari asosida yaratilgan musiqali komediya teatri uchun “Ajoyib Doira” spektakli uchun O‘zbekiston Madaniyat vazirligining mukofoti.  
 Are Dulchin nomidagi mukofot (Isroil) “Bir ziyoli yo‘l ustida” kitobi uchun.  
 “Ana, Masih kelyapti!” romani uchun Isroil Yozuvchilar uyushmasi mukofoti.  
 “Ko‘chaning quyoshli tomonida” romani “Ko‘chaning quyoshli tomonida” roman iuchun 2007-yilda Rossiyaning “Katta kitob” mukofoti.  
 "Do‘stlik xalqlari" jurnalining 2007-yil 7-sonida chop etilgan "Odam va Maryam" hikoyasi uchun 2008-yil mart — Oleg Tabakov xayriya jamg‘armasi mukofotiПремия присуждается деятелям театра — актёрам, режиссёрам, педагогам, театроведам — за значительные успехи в педагогике и науке. 
 “Leonardo dastxati” eng yaxshi fantastik asar (yirik hajmda) romani uchun 2009-yil aprel –“Portal” mukofoti.

 Manbalar 

 Havolalar 

 Dina Rubina rasmiy sayti
 Dina Rubina bilan suhbat: "Yozuvchi va uning 95 hissi"
 Dina Rubina bilan suhbat: "Isroil - bu afsona"
 Dina Rubina bilan "Tarix" jurnali uchun intervyu (mavjud havola) , Konstantin Krinitskiy bilan suhbatlashdi
 Evgeniy Kudryats bilan suhbatlashgan Dina Rubina bilan suhbat 
 Dina Rubina bilan suhbat: "Mening kareram uch so'z bilan boshlangan", Varvara Bogdanova bilan suhbatlashdi
 Dina Rubina Jurnallar zalida
 Leonid Velexovning "Shaxsga sig'inish" dasturida Ozodlik radiosiga intervyu

Turkum:Toshkentda tugʻilganlar
Turkum:Yashayotgan insonlar
Turkum:1953-yilda tugʻilganlar
Turkum:19-sentabrda tugʻilganlar
Turkum:Oʻzbekiston konservatoriyasi bitiruvchilari
Turkum:Sovet yozuvchilari
Turkum:SSSR Yozuvchilar uyushmasi aʼzolari